en da en da da da ro da da da sv da da en sv da en fi fr da da da da da da da en da fr da da en
Roulund, Grete - Nordic Women's Literature
Forfatteren, der var uddannet i filmvidenskab, begyndte at skrive, da hendes daværende mand gik fallit. Kun med besvær fik hun antaget sin første novellesamling Verdito, 1981, men året efter fik hun et gennembrud med den anmelderroste Blackhawk (R), om to mænds kamp med tiden og rabies i den canadiske ødemark. Hendes hårdkogte stil fik anmeldere til at undre sig over både køn og nationalitet.
Efter år nul, 1983, er en science fiction-roman om tiden efter den katastrofe, der altid cirkulerer i hendes værker. Hendes romaner kobler kultursammenstød og kulturkritik sammen med billedet af mændenes vanskelige forhold til krop og kvinder, således i Emeralde Verde (R), 1992, om en officers politiske og seksuelle kvaler under en konflikt på en multietnisk ferieø, og i Dr. Zarkowskis eksperiment (R), 1993, hvor det ondes rødder føres tilbage til 2. Verdenskrig. I 1995 kom Setans porte (R), der foregår på den fiktive tropeø Sawa. Men vi mødes her og andre historier (N), 1997, fortsætter tematikken omkring verdenskrig og kz-lejrene. Grete Roulund har også skrevet dramatik, f.eks. Skår, 1995.
Efter ovenstående biografi blev publiceret i Nordisk Kvindelitteraturhistorie udgav Grete Roulund fem romaner: Silberknabe, 1998, Kvinden fra Sáez, 2000, Madeshi, 2001, Professor Sterns kontor, 2002, og Baga Road, 2003. Desuden skrev hun noveller i bl.a. Stedfortræderen, 1999.
En anden tid, et andet sted
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.